Diari Oficial de la Generalitat Valenciana


Sumari del DOGV 2860, del 31-10-1996 (1996/839730)

ACORD de 19 de setembre de 1996, de la Comissió Territorial d'Urbanisme de València, pel qual s'aprova definitivament la modificació número 2 del Pla General d'Ordenació Urbana d'Aldaia.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2860

Data del DOGV
:   31-10-1996

Secció del DOGV
:   ALTRES DISPOSICIONS

Número del document
:   1996/839730


Data del document
:   19-09-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 19 de setembre de 1996, de la Comissió Territorial d'Urbanisme de València, pel qual s'aprova definitivament la modificació número 2 del Pla General d'Ordenació Urbana d'Aldaia.   
La Comissió Territorial d'Urbanisme de València, en sessió del dia 19 de setembre de 1996, va adoptar l'acord següent:  
«Vist l'expedient tramés per l'Ajuntament d'Aldaia sobre la modificació número 2 del Pla General d'Ordenació Urbana, i de conformitat amb els següents:  
Antecedents de fet  
Primer  
El Ple de l'Ajuntament, en sessió del dia 30 d'abril de 1996, va aprovar el document inicialment, i, després del pertinent període d'informació pública, sense que s'hi presentaren al·legacions, el mateix òrgan, el dia 2 de juliol de 1996, el va aprovar provisionalment.  
Segon  
El projecte consta de memòria informativa i justificativa i fitxa urbanística, per la qual cosa es compleix el que disposa l'article 27 de la Llei Reguladora de l'Activitat Urbanística.  
Tercer  
En l'expedient tramés per l'Ajuntament consta que, amb data 12 de juny de 1996, es va trametre una còpia del projecte al Consell Metropolità de l'Horta, sense que fins ara s'haja emés informe, per això cal entendre'l favorable segons el que preveu l'article 38.2 de la Llei Reguladora de l'Activitat Urbanística.  
Quart  
Aldaia té un Pla General d'Ordenació Urbana, aprovat definitivament per la Comissió Territorial d'Urbanisme de València el dia 5 de gener de 1991, així com una modificació puntual (sectors AM-4, AM-5 i AM-6), la qual va ser aprovada definitivament el dia 5 de desembre de 1995.  
Cinqué  
L'objecte d'aquesta modificació és permetre en l'àmbit de UE-10 una alçada de sis plantes, davant de les cinc que en l'actualitat estan permeses, sense incrementar l'edificabilitat, i això afecta la fitxa urbanística denominada OD2.  
Fonaments de dret  
Primer  
L'expedient ha sigut remés per triplicat, degudament diligenciat; per tot això està complet i s'ha tramitat de conformitat amb el que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Segon  
De l'observació del plànols del Plan General de Ordenación Urbana d'Aldaia s'aprecia que, en gran part de l'àmbit territorial, el règim d'alçades preveu les sis plantes. Concretament, a les zones limítrofes amb l'àmbit de la EU-10, estableixen aquestes alçades (per exemple, en la EU-9), i amb la qual cosa en cap moment no comporte aquesta modificació un tractament singular.  
La justificació que s'addueix per a aquesta modificació es basa en el criteri assenyalat en el paràgraf anterior, a més de cercar-se, amb això, una major liberalització d'espais lliures.  
Amb aquesta modificació la fitxa urbanística OD2 quedaria així:  
«Aquest estudi de detall es formularà en l'àmbit corresponent a la UA número 10. Les determinacions s'ajustaran a les següents condicions d'ordenació:  
- L'àmbit d'aquest estudi de detall forma una unitat d'actuació (núm. 10). Està grafiada en els plànols.  
- El sistema d'actuació serà preferentment el de compensació i subsidiàriament el de cooperació, que s'ha de tramitar conjuntament amb l'estudi de detall.  
- L'ús podrà ser, alternativament i excloent, per a tot l'àmbit ordenat per mitjà de l'estudi de detall: residencial o terciari, i els propietaris poden optar perquè el DE desenvolupe l'un o l'altre projecte de compensació o reparcel·lació que s'hi presenten.  
Serà d'aplicació la regulació continguda en aquesta norma per a l'ús que s'opte. Si s'optara per l'ús residencial, l'alçada màxima de l'edificació seria de 18,50 metres (6 alçades).  
- Edificabilitat: 1,2 m2/m2 sobre la superfície bruta de la UA.  
- Cessions: s'hauran de reservar espais lliures i jardins que totalitzen un mínim del 25% de la UA.»  
Tercer  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva dels plans generals, i de les seues modificacions, de municipis menors de 50.000 habitants, de conformitat amb l'article 38.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 10.A per remissió de l'article 9.1 ambdós del Decret 77/1996, de 16 d'abril, del Govern Valencià, pel qual s'aprova el Reglament dels Organs Urbanístics de la Generalitat Valenciana.  
A la vista de tot el que s'ha exposat, la Comissió Territorial d'Urbanisme de València, en la sessió del dia 19 de setembre de 1996, acorda:  
Aprovar definitivament la modificació número 2 del Pla General d'Ordenació Urbana d'Aldaia.  
L'Ajuntament d'Aldaia haurà de notificar el contingut del present acord a tots els particulars interessats en l'expedient de referència.  
Contra aquesta resolució, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, comptador a partir de la data de publicació.  
Tot això, sense perjudici que s'hi puga interposar qualsevol altre recurs que s'estime pertinent.  
València, 19 de setembre de 1996.- El secretari de la Comissió Territorial d'Urbanisme: José Manuel Palau Navarro.